**ПРЕЗЕНТАЦИЈА**

**НА ЗАКЛУЧОЦИ И КОНКРЕТНИ ИНИЦИЈАТИВИ**

Изработени од студенти и студентки од Универзитетските студентски собранија во рамки на Дигиталниот образовен хакатон (#DigiEduHackathon) кој се одржа на 18 и 19.12.2023 година во Скопје

|  |  |  |  |  |  |  |  |
| --- | --- | --- | --- | --- | --- | --- | --- |
| **Е- УЧЕЊЕ** | | | **Начин на имплементација** | | | | |
| **Проблем** | **Последици** | **Решение** | **Како?** | **Кој?** | **Финансии?** | **Временска рамка** | **Разно** |
| 1.Недостапност на книгите на универзитетите во дигитална форма, не се објавени на веб сајтот на универзитетот | Ограничен пристап до информации, неупотребување на технологијата, намалување на квалитетот на образование, зголемени трошоци за студентите за купување книги и чланарини во библиотеки, поттикнување на корупција (купување книги за оценка) | Создавање на  платформа која ќе ги содржи книгите на универзитетите во дигитална форма и ќе биде достапна за сите. | Изготвување на платформа како дигитална база на податоци.  Внесување на книгите кои се достапни во дигитална форма. | ИТ секторот на секој универзитет со помош на волонтери студенти од информатички науки како практична работа. |  | 6 месеци |  |
| 2.Предавањата на професорите не се снимаат и не се достапни во дигитална форма за студентите | Намален квалитет на образование, студентите кои не можат физички да присуствуваат на наставата се во понеповолна положба од останатите, потешкотии во следење на наставата | Обезбедување на систем кој ќе овозможи снимање на предавањата на професорите и прикачување на снимките на платформа достапна за студентите. | Да се обезбеди техничка подготвеност (опрема) за снимање на наставата и платформа за прикачување на снимките во дигитална форма. | Универзитетите кои не поседуваат соодветна опрема и платформа. | Финансиските средства ќе се обезбедат од буџетите на секој Универзитет доколку има можност за тоа, а во спротивно може да се аплицира и на повици за грантови од стран на Универзитетот. | 1 година |  |
| 3. Недостапен интернет насекаде низ универзитетите | Потешкотии при изнаоѓањето на информации и материјали на студентите, отежнување на процесот на учење на студентите | Користење на ЕДУ роам за бесплатен интернет. | Аплицирање на универзитетот за користење на ЕДУ роам и добивање на одобрение.  Обезбедување на техничка подготвеност за користење на системот. | Раководството на Универзитетот кој нема пристап до интернет. | Користењето на интернетот е бесплатно, можна потреба од дополнителни финансии во однос на подготвување на системот за употреба и дополнително ангажирање на човечки ресурси за таа цел. | 3-4 месеци |  |

**ЗАКЛУЧОЦИ:**

1. Создавањ е на  платформа која ќе ги содржи книгите на универзитетите во дигитална форма и ќе биде достапна за сите.
2. Обезбедување на систем кој ќе овозможи снимање на предавањата на професорите и прикачување на снимките на платформа достапна за студентите.
3. Користење на ЕДУ роам за бесплатен интернет.

|  |  |  |  |  |  |  |  |
| --- | --- | --- | --- | --- | --- | --- | --- |
| **Е- УСЛУГИ** | | | **Начин на имплементација** | | | | |
| **Проблем** | **Последици** | **Решение** | **Како?** | **Кој?** | **Финансии?** | **Временска рамка** | **Разно** |
| 1.Побарување и добивање на документи за студентот кои за да бидат полноважни е потребно да имаат печат и потпис (со исклучок на дипломи). | Студент:  губење на време, чекање на шалтери, губење на пари и непотребни трошоци за вадење на документи кога еден студент што не живее во градот во кој студира треба да дојде специјално само за таа намена да извади документи, многу од институциите каде што се приложува потврдата не ја валидираат доколку помине подолго време па повторно треба да се вади нова,  испуштена корист.  **Администрација:**  Дополнителна и отежната работа, фрустрации, голем обем на работа и недоволен број на човечки ресурси. | Овозможување на системот сам да ги генерира потребните документи. | Додавање на нова функционалност на системот за да може да генерира документи автоматски.  Одобрување од вработените на студентска служба преку клик на копче одобри и се одговорни за издадените документи. | Раководителот на ИТ секторот. | Побарување на средства од Министерство за финансии со цел воспоставување на системот и враќање на позајмените средства откако системот ќе започне да функционира со тоа што во првата година ќе се исплаќаат истите цени за документите од студентите а по исплатата истите ќе се намалат. | Подготовка за системот:  6 месеци |  |
| 2.Пријавување на испити во хартиена форма | **Студенти:**  губење на време, чекање на шалтери, губење на пари и непотребни трошоци за пријавување на испити кога еден студент што не живее во градот во кој студира треба да дојде специјално само за таа намена да поднесе барање и да ги подигне изготвените документи.  **Администрација:**  Дополнителна и отежната работа при прием на барањата, дистрибуција до катедрите и повторно доставување до студентите, фрустрации, голем обем на работа и недоволен број на човечки ресурси. | **Универзитети кои имаат функционален електронски систем за работа:**  Акредитирање на студиските програми за електронска работа.  **Универзитети кои немаат функционален електронски систем за работа:**  Акредитирање на студиските програми за електронска работа.  Преземање на функционален систем за електронска работа бесплатно од страна на Југоистоисточен Европски Универзитет. | Измена на Законот за високо образование со цел акредитирање на студиските програми за електронска работа.  Дополнително доуредување на начинот на имплементација од страна на секој универзитет со подзаконски акт. | Формирање на работна група од страна на Министерството за образование и наука составена од: претставници од МОН, Комисија за образование и спорт (Собрание на РСМ), претставници на студенти од сите универзитети и прфесори од информатички науки. | - | **Универзитети кои имаат функционален електронски систем за работа:**  6 месеци  **Универзитети кои немаат функционален електронски систем за работа:**  1 година |  |
| 3.Неповрзаност на системот е дневник во средно образование со системите во високото образование | Мануелно повторно внесување на податоци од страна на административните служби при упис на студенти и од страна на студентите при упис во хартиена форма (или и во хартиена форма и електронски) | Поврзување на системите и автоматско пренесување на податоците од едниот на другиот систем поврзано со матичниот број на студентот. | Министерството за образование и наука да организира работна средба на која ќе присуствуваат креаторите на универзитетските дигитални системи од средните и високите образованија со цел изнаоѓање на соодветен начин за нивно поврзување. | Министерството за образование и наука | Аплицирање на проекти за грантови од ЕУ за обезбедување на средства. | 1 година |  |
| 4. Поседување на индекс во хартиена форма | Трошоци за студентите, дополнителна работа за студентите, професорите, административната служба и административни потешкотии при потпис и внесување на оценки, губење на индекси. | **Универзитети кои имаат функционален електронски индекс:**  Со акредитирањето на студиските програми за електронска работа да се отфрлат од употреба индексите во хартиена форма.  Користење исклучиво на електронскиот индекс.  **Универзитети кои немаат функционален електронски индекс:**  Преземање на функционален систем за електронски систем  бесплатно од страна на Југоистоисточен Европски Универзитет. | Измена на Законот за високо образование со цел акредитирање на студиските програми за електронска работа.  Дополнително доуредување на начинот на имплементација од страна на секој универзитет со подзаконски акт. | Формирање на работна група од страна на Министерството за образование и наука составена од: претставници од МОН, Комисија за образование и спорт (Собрание на РСМ), претставници на студенти од сите универзитети и прфесори од информатички науки. |  | **Универзитети кои имаат функционален електронски индекс:**  6 месеци  **Универзитети кои немаат функционален електронски индекс:**  1 година |  |
| 5.Пополнување на Образци за статистички цели во хартиена форма од студентите | Трошење на време на студентите за пополнување на образци, оптоварување на надлежните вработени во Државниот завод за статистика за мануелно внесување на податоците и нивна обработка, оптоварување на службите за студентски прашања за собирање на образците од студентите и нивно доставување до Државниот завод за статистика. | Креирање на дигитален образец кои ќе ги содржи податоците на студентите и постава по електронски пат до Државниот завод за статистика. | Креирање на дигитален образец кој ќе ги содржи податоците од Образецот во хартиена форма и да биде достапен на дигиталните системи на универзитетите.  Достава на податоците преку системот до Државниот завод за статистика | Раководителите на ИТ секторите на Универзитетите и на Државниот завод за статистика. | Министерство за финансии | 1 година. |  |
| 6. Водење на евиденција за запишани, дипломирани, магистрирани  докторирани студенти во хартиена и електронска форма во согласност со  Правилникот за водење на матична и главна книга | Неефикасност во искористеноста на човечките ресурси. Можности за водење на дополнителни статистики на единиците на факултетот, подобрени студентски сервиси | Измени во Правилникот за водење на матична и главна книга | Студентските сервиси да не се приморани рачно да ги пополнуваат матичните книги на евиденција, односно да можат да ги испечатат преку веќе пополнетата електронска пријава | МОН |  | 1 година |  |

**ЗАКЛУЧОЦИ:**

1. Овозможување на дигиталниот систем на универзитетите сам да ги генерира потребните документи преку негово подобрување и додавање на нова функционалност на истиот.
2. Формирање на работна група од страна на Министерството за образование и наука составена од: претставници од МОН, Комисија за образование и спорт (Собрание на РСМ), претставници на студенти од сите универзитети и прфесори од информатички науки со цел:

* Измена на Законот за високо образование за акредитирање на студиските програми за електронска работа и исклучиво користење на електронски индекс и
* Дополнително доуредување на начинот на имплементација од страна на секој универзитет со подзаконски акт.

1. Министерството за образование и наука да организира работна средба на која ќе присуствуваат креаторите на универзитетските дигитални системи од средните и високите образованија со цел изнаоѓање на соодветен начин за нивно поврзување.
2. Креирање на дигитален образец кој ќе ги содржи податоците од Образецот во хартиена форма и да биде достапен на дигиталните системи на универзитетите и достава на податоците преку системот до Државниот завод за статистика.
3. Предлагаме измени во Правилникот за водење на матична и главна книга со цел студентските сервиси да не се приморани рачно да ги пополнуваат матичните книги на евиденција, односно да можат да ги испечатат преку веќе пополнета електронска пријава.